Ny event sætter Mors på landkortet som uhyggelig.

Mottoet er "mareridts monstrene hjemsøger de offentlige pladser i byen". Og således kommer den nye event (u)hyggelige Halloween i gang flere steder på Mors til efteråret. - Vi ved at events er med til skabe liv og omsætning - og hvis man samtidig kan skabe en oplevelse ud over det sædvanelige, som både involverer grin, gru og gys, så er det noget folk husker og trækker besøgende til. Derfor bakker vi op om Halloween på Mors, da det kommer som en naturlig forlængelse af den perlerække af tiltag vi præsenterer i løbet af året, fortæller Ellen Philipsen Dahl, som er formand Beskæftigelses og Erhvervsudvalget i Morsø Kommune. Ideen til at skabe en event under titlen "Halloween på Mors" stammer oprindeligt fra Højriis Slots gode erfaringer med deres mordgåde. En turistoplevelse som at løse en mordgåde på et gammelt slot med skuespillere er enestående i Danmark. 